07/06/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2022/26727. Resolución de concesión definitiva do Programa FO215/2022

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO215: CONVOCATORIA DO PROGRAMA DE SUBVENCIÓNS PARA O DESENVOLVEMENTO DE ACTIVIDADES POR PARTE DAS ENTIDADES SEN ÁNIMO DE LUCRO CON FUNCIÓN DE REPRESENTACIÓN SECTORIAL E COLECTIVA A NIVEL GALEGO DAS PERSOAS E/OU ENTIDADES EXISTENTES NOS DIFERENTES SECTORES PROFESIONAIS E AMADORES DA CULTURA GALEGA, DURANTE O ANO 2022 Don XOSÉ REGUEIRA VARELA, presidente en funcións da Deputación Provincial da Coruña, Primeiro. –Mediante resolución da Presidencia 22077 do 6 de maio de 2022, que foi publicada no BOP do 11 de maio de 2022, concedeuse de forma provisional, as subvencións da convocatoria FO215: Convocatoria do programa de subvencións para o desenvolvemento de actividades por parte das entidades sen ánimo de lucro con función de representación sectorial e colectiva a nivel galego das persoas e/ou entidades existentes nos diferentes sectores profesionais e amadores da cultura galega, durante o ano 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Segundo. –No devandito prazo presentouse a seguinte documentación: 1. A entidade ASOCIACIÓN DE PROFESIONAIS DOS ARQUIVOS, BIBLIOTECAS MUSEOS E CENTROS DE DOCUMENTACIÓN DE GALICIA (BAMAD), solicitou unha modificación do importe solicitado tras corrección de orzamento achegada.2. A entidade ASOCIACION PERIODISTICA ESTUDIOS Y COMUNICACION, que foi descartada na concesión provisional, achegou os estatutos. Non se considera unha entidade representativa do sector polo que non cumpre os requisitos establecidos para as entidades solicitantes na base 5. Visto que finalizou o prazo concedido aos interesados pola resolución devandita e vistas as alegacións e emendas que os interesados presentaron: Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: Primeiro. –Modificar o importe solicitado e concedido á entidade ASOCIACIÓN DE PROFESIONAIS DOS ARQUIVOS, BIBLIOTECAS MUSEOS E CENTROS DE DOCUMENTACIÓN DE GALICIA (BAMAD) de conformidade co exposto no antecedente segundo. Segundo. –Desestimar as alegacións presentadas pola entidade ASOCIACION PERIODISTICA ESTUDIOS Y COMUNICACION de conformidade co exposto no antecedente segundo. Terceiro. –Aprobar a concesión das subvencións incluídas as reformulacións e cambios de obxecto correspondentes ao Programa FO215: Convocatoria do programa de subvencións para o desenvolvemento de actividades por parte das entidades sen ánimo de lucro con función de representación sectorial e colectiva a nivel galego das persoas e/ou entidades existentes nos diferentes sectores profesionais e amadores da cultura galega, durante o ano 2022, ás entidades sen animo de lucro seguintes: TOTAL CONCEDIDO 198.691,95 € Cuarto. –Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Quinto. –Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). Sexto. –Dispor o gasto das subvencións concedidas con cargo á seguinte aplicación orzamentaria: 0612/3341/481, fase A, referencia n.º 22022000621, operación n.º 220220007042, importe 198.691,95 €. Sétimo. –Denegar a concesión das subvencións correspondentes ao Programa FO215: Convocatoria do programa de subvencións para o desenvolvemento de actividades por parte das entidades sen ánimo de lucro con función de representación sectorial e colectiva a nivel galego das persoas e/ou entidades existentes nos diferentes sectores profesionais e amadores da cultura galega, durante o ano 2022, ás entidades sen animo de lucro seguintes polos motivos que se indican: Oitavo. –Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 3 de xuño de 2022. O presidente en funcións A secretaria Xosé Regueira Varela Amparo Taboada Gil